17 Kafa letlhakoreng le lengwe, “go tlhoma mogopolo mo moyeng go raya botshelo le kagiso”—botshelo jo bo sa khutleng mo isagweng mmogo le kagiso ya mogopolo le go nna le kagiso le Modimo gone jaanong. Re ka lwela jang go “tlhoma mogopolo mo moyeng”? Ka gore ka metlha re tlhome mogopolo mo dilong tsa semoya le go itetla go nna le boikutlo jwa go rata dilo tsa semoya. Fa re dira jalo, mogopolo wa rona o nna “mo taolong ya molao wa Modimo” e bile o nna “tumalanong le” dikakanyo tsa gagwe. Fa re lebane le thaelo, re ka se etsaetsege ka gore re tshwanetse go dira eng. Re tla tlhotlheletsega go dira tshwetso e e siameng—e e leng tumalanong le moya. Le fa go ntse jalo, Jona ga a batle go ya koo. Ka jalo o pagama mokoro o o sa yeng Ninife. Jehofa ga a itumedisiwe ke go bo Jona a tshabile. Ka jalo, o dira gore go foke phefo e kgolo. Phefo eo e kgolo jaana mo go bonalang mokoro o tla nwela. Batsamaisi ba sekepe ba tshoga fela thata mo ba goang medimo ya bone gore e ba thuse.